Fourie speel 100ste wedstryd teen BullsDeon Fourie op die aanval. Foto: Hansie Linde. Die klipharde Deon Fourie sal sy 100ste wedstryd vir die Stormers speel wanneer die Kapenaars met die Bulls in die eindstryd van die Verenigde Rugbykampioenskap kragte meet. Die 35-jarige losvoorspeler is ’n meester om omgekeerde balbesit te bewerkstellig en sy goeie spel is deur die Springbok-bestuur raakgesien; sy naam tel onder die 43 spelers wat vir die komende internasionale seisoen voorberei. Fourie het in 2008 sy buiging vir die Stormers gemaak waarna hy vir ’n paar jaar sy rugby in die kleure van Lyon en Grenoble in Frankryk gespeel het. Sedert sy terugkeer na Suid-Afrika het hy ’n deurslaggewende rol in die Stormers se VRK-sukesverhaal gespeel. “Deon is die verpersoonliking van dít waarop ons as ’n span trots is. Net soos wat dit vir hom baie beteken om vir die Stormers te speel, beteken dit net soveel vir ons dat hy hierdie mylpaal tydens só ’n groot geleentheid bereik. Hy verdien al die lof wat hy kry,” het John Dobson (Stormers-afrigter) gesê. Volgens Kobus Wiese kan die losvoorspelerstryd tussen die twee spanne beslis vir ’n vuurwerkvertoning sorg. “Evan Roos en Elrigh Louw is nie net twee van die heel beste losvoorspelers in Suid-Afrika nie, maar ook in die reeks. Dan is daar Deon Fourie teen Marcell Coetzee – wat ’n stryd!” het die voormalige Springbokslot gesê. In ander spannuus vervang Sergeal Petersen die beseerde Leolin Zas, terwyl Junior Pokomela ook op die plaasvervangersbank is. Die Stormers het ’n rits wedstryde op ’n streep gewen, maar hulle weet dat die Bulls kwaai teenstand kan bied – daar is immers ’n trofee op die spel. “Ons speel op ons tuisveld teen ons ou aartsvyande. Jy kan dus daarvan seker wees dat ons alles in ons vermoë sal doen om ons ondersteuners trots te maak.” Stormers: Warrick Gelant (heelagter), Sergeal Petersen (regtervleuel), Ruhan Nel (buitesenter), Damian Willemse (binnesenter), Seabelo Senatla (linkervleuel), Manie Libbok (losskakel), Herschel Jantjies (losskakel), Evan Roos (agtsteman), Hacjivah Dayimani (flank), Deon Fourie (flank), Marvin Orie (slot), Salmaan Moerat (slot), Frans Malherbe (stut), JJ Kotze (haker) en Steven Kitshoff (stut). Plaasvervangers: André-Hugo Venter, Brok Harris, Neethling Fouché, Ernst van Rhyn, Junior Pokomela, Nama Xaba, Godlen Masimla en Sacha Pokomela. ????-up for Deon Fourie as @THESTORMERS name Sergeal Petersen and Junior Pokomela in match-23 for the @Vodacom #URC Grand Final against @BlueBullsRugby – team announcement: https://t.co/PxAxJurpQh@URCOfficial_RSA pic.twitter.com/lL3U39F1CO — Springboks (@Springboks) June 17, 2022